《次韵董之南见赠》
宋代·谢薖

章甫不入越，夏虫多拘时。生无适俗韵，举适谁知之。

钟嵘不并适，无人识丘迟。虽有落花句，知为何等诗。

如逢贺宾客，方叹乌栖辞。我初出险语，俗子争唐嗤。

俛眉欲从事，复恐遭文移。亦知适楚车，安可从北驰。

董家名父子，平生所怀思。虽云识面晚，相闻已相知。

君诗有古意，且结皓首期。端能啖杞菊，时复过天随。

作者简介：谢薖（kē）（1074～1116）字幼盘，自号竹友居士。抚州临川（今江西抚州）人。北宋著名诗人，江西诗派二十五法嗣之一。谢逸从弟，与兄齐名，同学于吕希哲，并称“临川二谢”。与饶节、汪革、谢逸并称为“江西诗派临川四才子”。